
NR. SC 2018 – 
RAPORT DE SPECIALITATE

privind aprobarea participării Municipiului Timişoara, în calitate de partener, în cadrul Proiectului „THE ROLE OF MODAL INTERCHANGE TO FOSTER A LOW-CARBON URBAN MOBILITY” - MATCH-UP
 în cadrul Programului INTERREG EUROPE şi a contribuţiei Municipiului Timişoara în acest proiect

Având în vedere Expunerea de motive a Primarului Municipiului Timișoara și Proiectul de hotărâre privind aprobarea participării Municipiului Timişoara, în calitate de partener, în cadrul Proiectului „THE ROLE OF MODAL INTERCHANGE TO FOSTER A LOW-CARBON URBAN MOBILITY” - MATCH-UP,  prin care se propune 
· aprobarea participării Municipiului Timişoara, în calitate de partener, în cadrul Proiectului “THE ROLE OF MODAL INTERCHANGE TO FOSTER A LOW-CARBON URBAN MOBILITY” - MATCH-UP, în vederea accesării de fonduri nerambursabile prin Programul INTERREG EUROPE 
· aprobarea valorii totale a bugetului propus pentru Municipiul Timişoara în sumă de 150.100,00 Euro, pentru implementarea Proiectului prevăzut la Art. 1, defalcat pe surse de finanţare, după cum urmează:

- contribuţia FEDR (asistenţă financiară nerambursabilă) de 85% - în valoare de 127.585,00 Euro;

-  cofinanţare naţională prin MDRAP de 13% - în valoare de 19.513,00 EUR;

- contribuţia proprie de 2% - în valoare de 3.002,00 EUR din bugetul local al Municipiului Timişoara.

· aprobarea alocării în bugetul local a contravalorii în lei a sumei de 150.100,00 EUR ce constituie cheltuieli eligibile, reprezentând valoarea integrala corespunzătoare părţii proprii de proiect pe care şi-o asumă Municipiul Timişoara în cadrul proiectului prevazut la Art. 1, precum şi a cheltuielilor neeligibile sau conexe aferente acestui proiect care pot apărea pe parcursul implementării proiectului;
· contribuţia FEDR şi cofinanţarea naţională se vor recupera conform OG 29/2015;


În luna martie 2018, Comitetul de Monitorizare al Programului Interreg Europe a informat liderul de proiect (Universitatea din Bologna Italia) că proiectul “THE ROLE OF MODAL INTERCHANGE TO FOSTER A LOW-CARBON URBAN MOBILITY” - MATCH-UP a fost aprobat, scrisoarea de accept fiind apoi înaintată partenerilor. 

Prezentăm obiectivele și activitățile proiectului “THE ROLE OF MODAL INTERCHANGE TO FOSTER A LOW-CARBON URBAN MOBILITY” - MATCH-UP:

Obiectivul general al proiectului: este de a încorpora strategiile de mobilitate multimodală în instrumente politice prin schimb de cunoștințe si transfer de bune practici intre partenerii implicati in proiect. 
       Obiectivele proiectului sunt:

· definirea cerințelor de proiectare pentru nodurile de interconexiune pentru pasageri (funcționalitate, siguranță, capacitate, satisfacția pasagerilor, confort,

· accesibilitate), care se ocupă de dimensiunea urbană a schimbului de date
· definirea cerințelor organizaționale, structurale, tehnologice, pentru gestionarea și coordonarea schimbului de informații între modalitatile și serviciile de transport (calendarul integrat, sistemele de ticketing și de informare, echipamentele TIC, interoperabilitatea etc.) 
· dezvoltarea instrumentelor și metodelor, evaluarea diferitelor politici și scenarii de proiectare și definirea nivelului de prioritate al diferitelor acțiuni
Pornind de la analiza bunelor practici urbane / de transport referitoare la 4 tipuri de mijloace de transport urbane cu emisii reduse de carbon (Plimbări / ciclism, transport feroviar, transport public, vehicule verzi), partenerii vor lua parte la intalniri tematice organizate de catre fiecare partener, si vor elabora strategii și soluții eficiente pentru a îmbunătăți abilitățile privind mobilitatea urbană multimodală, în concordanță cu instrumentele politice selectate.

Rezultatele proiectului:
- un transport public mai ecologic și conexiunea acestuia cu căile de mers pe jos și cu bicicleta 
- creșterea ciclului de mers ca modalitate de transport în masă și utilizarea vehiculelor verzi ecologice 
- stimularea trecerii la vehicule ecologice și mersul pe jos și pe bicicletă 
- legături mai bune între transportul public și alte forme de mobilitate cu emisii reduse de carbon într-un context peri-urban 
Bugetul total a proiectului este de 951.700,00 Euro, din care contribuţia FEDR este de 808.945,00 Euro. 

Pentru Municipiul Timişoara bugetul aprobat este de 150.100,00  Euro, din care contribuţia FEDR este de 127.585,00  Euro (85%  din bugetul pentru Timişoara). 

Municipiul Timişoara va suporta o cotă parte de 15% din suma de 150.100,00 euro, respectiv 22.515,00 euro, defalcat dupa cum urmeaza:
· contribuţia proprie de 2% - în valoare de 3.002,00 EUR din bugetul local al Municipiului Timişoara.

· 13% de la bugetul de stat al României, respectiv 19.513,00 Euro, după primirea ultimei tranşe de finanţare din fonduri FEDR, în baza unui contract de cofinanţare ce va fi semnat ulterior, în conformitate cu OG 29/2015 privind gestionarea şi utilizarea fondurilor externe nerambursabile şi a cofinanţării publice naţionale. 

În concluzie, pentru realizarea proiectului „THE ROLE OF MODAL INTERCHANGE TO FOSTER A LOW-CARBON URBAN MOBILITY” – MATCH-UP, este posibilă accesarea de fonduri nerambursabile în cadrul Programului Interreg Europe, cu respectarea criteriilor de eligibilitate stabilite de finanţator,  în temeiul actelor normative menţionate în preambulul Proiectului de hotărâre: Programul Interreg Europe; Legea  nr. 215/2001 privind administraţia publică locală-art. 36, alin.(2), lit. e), alin.(7) lit. a) şi art. 45; Legea nr. 500/2002, a finanţelor publice; Legea nr. 273/2006 cu privire la finanţele publice locale; Ordonanţa Guvernului nr. 29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul „Cooperare teritorială europeană”, în perioada 2014-2020, precum şi normele de punere în aplicare).

Prezentul raport fundamentează proiectul de hotărâre din punct de vedere al posibilității accesării de fonduri europene nerambursabile în domeniul identificat prin Expunerea de motive nr. SC2018-.................., nu-l fundamentează din punct de vedere economic şi al legalităţii şi nu stabileşte necesitatea şi oportunitatea adoptării proiectului de hotărâre conform Legii 215/2001.

Având în vedere prevederile legale expuse în prezentul raport, apreciem că proiectul de hotărâre privind aprobarea participării Municipiului Timişoara, în calitate de partener, în cadrul Proiectului „THE ROLE OF MODAL INTERCHANGE TO FOSTER A LOW-CARBON URBAN MOBILITY” – MATCH-UP, îndeplineşte condiţiile pentru a fi supus dezbaterii şi aprobării plenului consiliului local. 

